33. ΑΝΑΓΚ. ΝΟΜΟΣ υπ’ αριθ.556 της 26/27 Σεπτ.1968 (ΦΕΚ Α΄220) Περί απαλλαγής εκ δασμών, φόρων, τελών και δικαιωμάτων των δια την λειτουργίαν εγκαταστάσεων αφαλατώσεως θαλασσίου ύδατος εισαγομένων καυσίμων και λιπαντικών. Άρθρον μόνον.-Απαλλάσσονται των δασμών, του φόρου κύκλου εργασιών και των λοιπών φόρων, δικαιωμάτων και τελών, των εισπραττομένων εν τοις τελωνείοις κατά την εισαγωγήν είτε υπέρ του Δημοσίου είτε υπέρ τρίτων, τα υπό του Δημοσίου, δήμων ή κοινοτήτων, νομικών προσώπων δημοσίου δικαίου εν γένει, ως και των εντολοδόχων αυτών, εισαγόμενα καύσιμα και λιπαντικά, άτινα προορίζονται δια την λειτουργίαν εγκαταστάσεων αφαλατώσεως θαλασσίου ύδατος δια την κάλυψιν των εις ύδωρ αναγκών τούτων. 